Qurultay aqqında 


Türk, bu cümleden em de qırımtatar, halqları arasında Qurultay, 
yuqarı devlet akimiyetiniü tarihta müim ve çoq şey dehiştirgen vaqıtlar 
devamında toplanğan ananeviy institutıdır. Anda cemaatnıü serbest 
azalarının keniş vekilligi temin etile ve bütün ealinin yerine ketirmege 
mecbur olğanı qararlar berile edi. 

Zemaneviy Qurultaynın temeline tek demokratik idarenin çoq senelik 
tarihiy mirası degil, em 1917 senesi milliy devletligini qurma tecribesi, 
em de 1950-80 ss. gırımtatar Milliy areketinit dallı qurulışının 
yaratılması goyuldı. 


İlk Ourultay 

1917 senesi mart ayınıü 25-inde Rusiyedeki fevral inqilabından soñ 
Aqmescit şeerinde Umumiy qırım musulman qurultayı toplandı. Anda 
bütün Qırımnın 1500 vekili iştirak etti. Qurultay, Noman Celebicihannıü 
başlığınen Vaqtınca Qırım-musulman icra eyyetini sayladı. Musulman icra 
eyyeti gırımtatarlarnın yaşayışını idare etmege faal şekilde başladı: tasil 
saasında islaat azırlana, gazetalar basıla, qırımtatar arbiy qısımlarının 
yaratılmasına adımlar yapıla edi. Rusiye imperiyasındaki milliy 
areketlernen alaqalar peyda olmağa ve quvetleşmege başladı. 

1917 senesi oktabr ayının 1-2 künlerinde (eski üslüpke köre) 
Musulman icra eyyeti, qırımtatar teşkilatlarınıü vekilleriniü toplaşuvını 
keçirdi. Anda Çelebicihan teşebbüsçilernih umumiy fikrini bildirdi ki, yanı 
siyasiy allar sebebinden tamam Qurultay Qırımnığ kelecek taqdirine ait 
olğan meselelerni çezmeli. Qurultaynı toplamaq qararı aynı zamanda 
berildi. 

Beş kişiden ibaret olğan Qurultaynı azırlama eyyeti yaratıldı. Onın 
terkibine Noman Çelebicihan, Cafer Seydamet, Amet Özenbaşlı, Seitcelil 
Hattat ve Ali Bodaninskiy qatıldı. Toplaşuv, noyabr ayının 17-sinde 
saylavlarnı, noyabr ayının 17-sinden dekabr ayının 7-sine qadar Qurultay 
keçirmege tesbit etti. 

Musulman icra eyyeti saylavlarnı keçirüv ceryanını temin etti. 
Mahsus tarzda qabul etilgen qanunğa mücibi anda 20 yaşından büyük 
olğan qırımtatarlar iştirak ettiler. Qurultaynıü terkibine 76 vekil, olarnın 
aralarında Yaltandan 24, Aqmescitten 19, Kefeden 16, Kezlevden 11 ve 
Or Qapıdan 6 vekil saylandı. Vekiller aralarında 4 qadın edi. 

Noyabr ayının 26-sında Bağçasaray şeerindeki Han sarayında saat 
14”te vekiller namaz qılğan soñ Qurultay açıldı. Saray yanında çoq insan 
toplandı, arbiy marş çala edi. Qırım müftisi, Qırımdaki musulmanlarnıü 
merkeziy icra eyyetinih Başı Noman Çelebicihan çıqış yaptı. Ourultaynın 
Prezidiumı ve Katibiyeti şekillendirildi. 

Qurultayğa Musulman icra eyyetinin bütün salahiyeti keçirildi. 1917 
senesi dekabr ayında Qurultaynıt oturışları devam ete edi. Anda Oırımnın 


devlet tarzınen bağlı meseleler, milliy ükümetnih siyaseti, 
gırımtatarlarnın içtimaiy ayatının çeşitli saalarını idare etken qanunlarnı 
azırlama ve temel qoyğan islaat meseleleri baqıla edi. 

Qurultay Qırım Halq Cumhuriyetiniü teşkil olmasını ilan etti, 
Konstitutsiyasını ve devlet timsallerini tasdıqladı, bundan soñ özüni 
parlament olaraq tanıdı. Parlamentniü başı Asan Sabri Ayvazov, milliy 
ükümetnin başı ise Noman Çelebicihan saylandı. Dekabr ayının 18-inde 
şekillendirilgen ükümetnin terkibine Cafer Seydamet, Amet Şükri, Amet 
Özenbaşlı, Seitcelil Hattat kirsetildi. 

Rusiyenih bolşevik rejimi Qırım Halq Cumhuriyetini ve qırımtatar 
ükümetini tanımadı. 1918 senesi yanvar ayının 26-sında Aqyardan silalı 
bolşevik otradları faal olaraq areket etmege başladılar. Qırımtatar 
ükümeti yıqılıp devirildi, bolşevikler ise Qırımnın nezaretini elge aldılar. 
Qırımtatar ükümetiniü başı Noman Çelebicihan apis etildi ve 27 kün 
devamında Aqyardaki apishanede tutula edi. 1918 senesi fevral ayının 23- 
ünde Noman Çelebicihan atıldı, bedeni ise Qara dehizge taşlandı. 

1920 ss. şura rejiminin Qırımda kirsetilmesi, tamır halqının yanı 
akimiyetke qatılması maqsadınen Qırım MŞSCnin yaratılmasının neticesi 
olsa da, kerçekten de eh faal vekillerge qarşı daa ciddiy repressiyalarğa 
yol açtı. Devlet aparatı, milliy yahıdan yaratuvğa mntılğan 
gırımtatarlardan Oo temizlendirildi, kollektivizatsiya vaqtında köy 
sakinlerinin binlerce ailesi yerinden çıqarıldı, eh belli qırımtatar 
faaliyetçileri yoq etildiler. Amma 1944 s. total sürgünlik vastasınen 
“riayetkar olmağan” qırımtatar halqına eh küçlü darbe edi. 


Ekinci Qurultay 

Vatanının sınğırlarından çıqarılğanda ve mahsus meskün yerlerdeki 
şaraitte bulunğanda qırımtatarlar, halqının Qırımğa qaytması ve bütün 
aqlarının yafıdan tiklenmesi içün kütleviy Milliy areketni başlatalar. 

Temeli XX. asırnıh 50. seneleriniü solunda - 60. seneleriniü 
bağlanğıcında qoyulğan qırımtatar Milliy areketnih qurulışı ciddiy 
avtoritar kommunistik refimi şartlarında çalışmaq içün azamiy tarzda 
teşkil etildi. O zamanlarda Milliy areket, ŞSCBnih qırımtatarlarnıü 
yaşağanları deyerli bütün bölgelerinde çalışqan teşebbüs gruppalarının 
keniş ağından ibaret ola edi. 

80 senelerinih ortasında ŞSCBde demokratik yahıdan qurmalar 
sebebinden yahfı teşkilâtlarnın yaratılması vastasınen Milliy areketnih 
faaleşmesi içün imkan yaratıldı. Teşebbüs gruppaları, areketnin nufuzlı 
vekillerinden ibaret olacaq daimiy koordinatsiya organını teşkil etmege 
kerekligini anlamağa başladılar. 

1989 senesi aprel ayınıü 29-ından mayıs ayının 2-sine qadar Taşkent 
vilayetindeki Yanigül şeerinde teşebbüs gruppalarınıü vekillerinin beşinci 
umumiy birlik şurasında endi işlegen teşebbüs gruppalarının esasında 


içtimaiy-siyasiy Qırımtatar milliy areketinin teşkilatını (QMAT) yaratmağa 
çoqusı olğan reynen qarar berildi. Teşkilatnın başı Mustafa Cemilev oldı. 

Faqat QMATdan ğayrı teşebbüs gruppalarının qısmı çalışmağa 
devam ete edi. Buha atıf eterek, merkeziy ve qırımtatar akimiyeti 
QMATnen konstruktiv laftan qaçına edi. 

Devlette umumiy milliy demokratik siyasiy areketler ve teşkilatlar 
yaratıp baralar ve bu esas sebepler areketnin bütün bölüklerini daa keniş 
bir platformada birleştirmek içün areketnin liderlerini qarşılıqlı uyğun bir 
şekil qıdırmağa teşvig etti. 

Tarihiy tecribe, bu tür birliknih muayyen şeklini aqlına tüşürdi. O, 
yahıdan tüşürilip umumiy milliy toplaşuvnın, yani Ourultaynıh ğayesine 
şekillendirildi. 

1990 senesi mart ayının 8-inde QMATnıü Merkeziy Şurasınıü 
oturışında Qurultaynı keçirmek imkânlarını ögrenme iş gruppası teşkil 
etildi. 

1990 senesi mayıs ayının 1-inde iş gruppasına milliy areketnin bütün 
ceryanlarının vekillerinen ve meraqlanğan gırımtatarlarnın başqa 
gruppalarınen alaqa qurmağa avale etildi. 

1990 senesi sentabr ayınıfi 23-ünde 36 kişiden (başı Server Ömerov) 
ibaret olğan Qurultaynı azırlama teşkiliy eyyetinih tesis toplaşuvı 
keçirildi. Teşkiliy eyyetnin gurulışı tesbit etildi: Merkeziy saylav eyyeti, 
muarririyet eyyeti ve teşkiliy büro. Teşkiliy eyyet “Qırımtatar halqınıü 
toplaşuvında vekillernih saylavını teşkil etme aqqında gaide'ni, 
“Saylayıcınıü qayd kağıtı” ve “Konferentsiyanıf iştirakçileriniü qayd kağıtı” 
blanklarını formalarını tasdıqladı, protokollarnın örneklerini teklif etti. 

“Saylavnı teşkil etme aqqında qaide” matbuatta neşir etildi ve 
saylavlarnı eki basamaq vastasınen keçirmege esapqa alındı. İlk 
basamaqta umumiy saylavda gırımtatarlarnın yaşağanları yerlerde, ekinci 
basamaqta (rayon, şeer, vilâyet ya da cumhuriyet) öz 
konferentsiyalarında toplaşuvnın vekillerini saylağan saylayıcılar saylana 
ediler. Kvotalar belgilendi: 30 kişiden 1 saylayıcı, 1000 kişiden (33-34 
saylayıcı) toplaşuvnın bir vekili. 16 yaşına yetken bütün qırımtatar 
erkerleri ve qadınları saylavlarda iştirak ete bile ediler. Saylayıcılar açıq 
(bazıda toplaşuvnın qararına gizli), konferentsiyalarğa toplaşuvnın 
vekilleri ise gizli rey berüv vastasınen saylana ediler. 1990 s. oktabr 
ayından 1991 s. mayıs ayına qadar yerli akimiyet organlarının mümkün 
olğan tarzda mania etkenleri saylav kampaniyası keçirile edi. 

Qurultaynı toplamagnıh maqsadı, birinciden Vatanğa qaytma ve 
devletni yahıdan yaratma meselelerini eh çabik şekilde çezmek içün 
halqnıü bütün intellekt, maneviy, iqtisadiy guvetlerini birleştirmek edi. 
Ourultaynıh esas vazifesi, milliy meselelerni çezmek içün yollarnı tesbit 
etmek ve daimiy organ olğan Meclisni saylamaq edi. 

Şiddetli iş, 120 biüden ziyade qırımtatarnıü qaytqanı Ukrainada ve 
Qırımda, sürgünlikten soñ qırımtatar halqının çogusının bulunğanı 


Özbekistanda ve Orta Asiyanı başqa cumhuriyetlerinde, Krasnodar 
krayında ve RŞSCnin diger bölgelerinde yapıla edi. 

1991 senesi aprel ayının 6-7 künlerinde Qurultaynı azırlama teşkiliy 
eyyetinin nevbetiy oturışında saylavnın ilk neticeleri bildirildi. Qurultayğa 
azırlav ve farglı bölgelerde saylavnı keçirme ceryanlarını esapga alıp 
Teşkiliy eyyet toplaşuvnın tarihını (1991 senesi iyün ayının 26-30 künleri) 
kesti. Oırımnın devlet akimiyetinin organlarına bir arizanen hitap etmege 
ve Ourultaynın tarihını haberdar etmege ve onı keçirmek içün bir bina 
bermege de qarar berildi. Çurultaynın bütün tedbirleri, saylayıcılarnın 
bergenleri bağışlar yardımınen ödendi. 

1991 senesi mayıs ayının 26-27 künlerinde Teşkiliy eyyetniü 
oturışında Mandat eyyeti teşkil etildi, Meclis aqqında Oaidenin ve “Qırım” 
Fondunıh Nizamnamesinin leyhaları muzakere etildi. 

Qurultayğa azırlıglarnıh başlanğıcından Qırım akimiyeti duşman 
tarafını aldı. “Avdet” gazetasında basılğan vesigalarnın leyhalarının 
esasında akimiyet ilân etti ki, olar mustagil milliy parlamentni ve 
akimiyetnih muvaziy müessiselerini teşkil etmeğe planlaştıralar. Olar, 
Ourultaynın keçirilmesi içün resmiy bir ruhset bermege red ettiler. 

Buna cevap bermek içün 1991 senesi mayıs ayının 30-ında 
Aqmescitteki Qırım Nazirler Şurasının binasının ögünde bir qaç yüz 
qırımtatar narazılıq numayışını keçirdi. Neticesinde akimiyet, yabancı 
musafirler içün davetnamelerni imzalamağa ve qırımtatarlarnın 
toplaşuvnı keçirmeleri içün resmiy ruhset bermege mecbur qaldı. Bundan 
soñ belli oldı ki, şura elçihaneleri ve konsullıglarına Qırımtatar halqının 
Qurultayına davetnamalerine saip olğan kişilerge ŞSCBne vizalarnı 
bermemege emir etildi. 

Qurultaydan tamam evel saylav eyyeti saylavnın neticelerini çıqardı: 
Qırımda 129, Özbekistanda 88, Qazahistanda 1, Qırğızistanda 4, 
Tacikistanda 3, Rusiye ŞSCnde 16, Ukrainada (Qırımdan ğayrı) 9, 
Litvaniyada 3, Latviyada 1, Suhumi şeerinde 1 vekil saylandı. Ourultaynın 
mandat eyyeti 255 vekilniü salahiyetini tasdıqladı. “1000 kişiden 1 vekil” 
qaidesini ve gırımtatarlarnın yaşağanları deyerli bütün bölgelernin 
vekillerinin mevcut olmalarını esapqa alıp, bu kibi terkipnen Qurultay 
mezkür vazifelerini çezmege ve Qırımtatar halgını tek salâhiyetli vekillik 
organını saylamağa aqı bar edi. 

Qırımtatar halgının milliy toplaşuvına davetnameleri Şura Birliginin 
mevcut olğan bütün devlet organlarına, içtimaiy-siyasiy ve uquq 
qorçalayıcı teşkilatlarğa ve kütleviy haber vastalarına yollandı. 
Akimiyetnin devlet organları merağını köstermediler, Ukraina Nazirler 
şurasının vekili ve Qırım Nazirler şurasını muavininden ğayrı 
Qurultayda iştirak etmediler. Faqat cemaat ve KHV Qurultayğa çoq 
diqqat kösterdiler. 

1991 senesi iyün ayının 26-sında Aqmescit şeerinde II. Qurultay 
açıldı. Ourultaynıh sessiyasında vekillerinden ğayrı, 33 kişiden ibaret 


olğan Qırımtatar Milliy Meclisi ve Meclisnih Başı - Mustafa Cemilev ve 
muavini Refat Çubarov saylandı. 

1991 senesi iyül ayının 6-sında Qırımtatar Milliy Meclisinin ilk oturışı 
keçirildi. Anda onın gurulışı tasdıqlandı ve Milliy öz idare yerli organları 
aqqında qaideni azırlamağa qarar berildi. Qurultaynın emrine mücibi bu 
organlar yaratıla edi ve Qırımtatar Milliy Meclisiniü qararlarını yerine 
ketirmege, yerli akimiyetnen işdeşliginde halqnıl menfaatını 
gorçalamağa, medeniyeti ve tili, dini, ananeleri ve adetlerini yahıdan 
yaratmağa ve inkişaf etmege çağırıldı. 1991 - 1992 seneleri boyunca 
Qırımnıü deyerli bütün 290 köy, qasaba, yerli şurasınıü topraqlarında 
bölge ve yerli milliy öz idare organları (meclisler) saylandı. Olarnıü 
arasında 15 rayon ve 7 şeer meclisi edi. 


